Дијете и лептир
Мило Јововић 

Весео је мали дечко,
Од радости нема мира,
Трче к мајци да покаже
Ухваћена свог лептира.

Гледај мајко, што ћу сада
Урадити са лептиром:
Ставит ћу га као роба,
Нека живи под шеширом.

Пусти њега, послушај ме,
Не мучи га, драго д'јете,
У слободи нека живи,
Ђе другови њему лете.

Нек' и њега сунце грије,
Нек' га мирис цв'јећа слади;
Под шеширом доспео би,
Ко' без росе цв'јетак млади.

Ах, ко не ће љубит тебе,
Ој слободо, мила, света,
Кад те свако створе жели
И најмањи црвић св'јета!

Бар,  Мило  Јововић, „Голуб“, број 10., у Сомбору, 15. маја  1902., стр. 154.
Јововићеве пјесме 1902.